Тепĕр ыйту - патшалăхăн çĕнĕ вĕренÿ стандарчĕсем. Владимир Иванов çак çĕнĕлĕхĕн лайăх енĕ чылай пулнине палăртать. Учительсенчен хăшĕ-пĕри ачасем предметсене суйласа илме хатĕр мар тесе шухăшлать. Анчах министр кунпа килĕшесшĕн мар, ăна ачасем хăйсене малашнехи пурнăçра мĕнле предметсем кирлĕ пулассине ăнланса илме хăнăхасси иккĕлентермест. Сăмах май, хальлĕхе патшалăхăн çĕнĕ вĕренÿ стандарчĕсене тăххăрмĕш класс таран çирĕплетнĕ.